kardosdrur/scandi-wiki huggingface dataset:
Nat-skinnende hvid

Nat-skinnende hvid (Kinesisk: 唐 韓幹 照夜白圖 卷; Engelsk: Night-Shining White) er en manuskriptrulle af den kinesiske kunstner Han Gan, skabt i midten af det 8. århundrede (ca. 750). Det er et af de største hesteportrætter i kinesisk maleri. I øjeblikket befinder værket sig i Metropolitan Museum of Arts samling, hvortil tegningen blev givet i 1977.

Værket er et portræt af den hest "Nat-skinnende hvid", som kejser Xuanzong (regeringstid 712-56) af Tang-dynastiet brugte i krig. Han Gan blev i sin tid betragtet som en af de førende kunstnere i Kina. Han var berømt for i sine værker ikke kun at kunne vise udseendet af en hest, men også dens natur og karakter, og han havde også et dybt kendskab til hestes adfærd. De brændende øjne med store pupiller, blafrende næsebor og dansende hove på billedet var karakteristiske for billedet af en mytologisk fyrig hest. Han Gan hævdede i samtale med kejseren, at hestene i stalden var hans malerlærere. Efter ordre fra Xuanzong skabte Han Gan en serie "portrætter" af berømte heste.

Europæiske kunsthistorikere noterer sig ofte konventionaliteten af tegningerne af Han Gan og andre repræsentanter for kinesisk maleri og ser dette som en væsentlig forskel i kinesisk dyrebilleder fra værker, der viser dyr skabt af europæiske kunstnere. Dyrene afbildet i traditionel kinesisk maleri er normalt ikke så anatomisk præcise som dem, der findes i vestlige malerier. Trods maleriets enkelhed og konventionalitet mangler "Nat-skinnende hvid" ikke udtryk eller spiritualitet. I modsætning til naturalistiske billeder af heste fra den centralasiatiske race har hesten på "Nat-skinnende hvid" mindre realistiske proportioner: i figuren har hesten korte og meget tynde ben og en meget rund krop. Han Gan gav hesten menneskelige træk, dens pinefulde øjne vendes mod beskueren og synes at appellere om medfølelse og hjælp. Bindingen til stolpen og hestens følelsesmæssige udseende repræsenterer et andet aspekt, den triste side af livet ved kejserens hof.

Mange af kunstnerens originale værker er ikke bevaret, men er ofte kopieret af malere i efterfølgende århundreder. Mange segl og underskrifter fra tidligere samlere bekræfter ophavet til værket til Han Gan. I dette tilfælde er der ingen signaturer eller segl af kunstneren selv. De mange segl og påskrifter, der er tilføjet selve maleriet og dets kant af senere ejere og eksperter, er et kendetegn hos kinesiske kunstsamlinger og kendere.

Galleri

Eksterne henvisninger

Noter 

Kunst fra Kina
Ellede

Ellede er en bydel i Kalundborg. Den ligger i Raklev Sogn og var tidligere en landsby, men Kalundborg er de senere år vokset mod nordvest, så Ellede er blevet en del af byen.

Historie 
Ellede landsby bestod i 1682 af 7 gårde og 1 hus uden jord. Det samlede dyrkede areal udgjorde 237,1 tønder land skyldsat til 57,90 tønder hartkorn. Dyrkningsformen var trevangsbrug.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 

Bydele i Kalundborg
Jana Novotná

Jana Novotná (født 2. oktober 1968 i Brno i daværende Tjekkoslovakiet, død 19. november 2017) var en professionel tennisspiller.

Novotná vandt 24 single- og 76 doubleturneringer i løbet af sin tenniskarriere og som bedst var hun nummer 2 (1997) på ranglisten over verdens bedste kvindelige singlespillere. Hun vandt 17 Grand Slam-titler, én i single, 12 double og 4 i mixed double. 

Hun spillede sin første Grand Slam-finale i 1991 da hun mødte Monica Seles i Australian Open og tabte. I 1993 spillede hun sin anden Grand Slam-finale, i Wimbledon. Hun havde på vejen til finalen besejret både Gabriela Sabatini og Martina Navratilova. I finalen mødte hun Steffi Graf og efter 1-1 i sæt førte Novotná med 4-1 i det sidste og afgørende sæt og var på vej mod sin første Grand Slam-titel. Men Graf vendte kampen og vandt sidste sæt med 6-4 efter at spillet for Novotná gik fuldstændig stykker. En grådkvalt Novotná blev trøstet af Hertuginden af Kent.

Hun tabte også Wimbledon-finalen i 1997, da til Martina Hingis. Året efter, i Wimbledon, mødte hun Martina Hingins i semifinalen og fik sin revance og i finalen besejrede hun Nathalie Tauziat fra Frankrig og tog sin første og eneste Grand Slam-titel i single. Tauziat var forøvrig den første franske kvindelige finalist i Wimbledon siden 1925 og Novotná blev med sine 29 år og 9 måneder den ældste spiller, som har vundet singletitlen i Wimbledon i «Open Era» (efter 1968). 

Novotná deltog også i Federation Cup 1987–93 og 1995–98. Hun spillede 45 kampe, hvoraf hun vandt 33 og i 1988 var hun med til at vinde cupen med det tjekkiske hold.

Jana Novotna blev i 2005 optaget i International Tennis Hall of Fame.

OL-medaljer 
 OL 1988  Seoul - sølv i tennis (double damer, sammen med Helena Suková).
 OL 1996  Atlanta - sølv i tennis (double damer, sammen med Helena Suková).
 OL 1996  Atlanta - bronze i tennis (single damer).

Grand Slam-titler 
  Australian Open:
 Mixed-double – 1988 (sammen med Jim Pugh)
 Mixed-double – 1989 (sammen med Jim Pugh)
 Double kvinder – 1990 (sammen med Helena Suková)
 Double kvinder – 1995 (sammen med Arantxa Sanchez Vicario)
  French Open:
 Double kvinder – 1990 (sammen med Helena Suková) 
 Double kvinder – 1991 (sammen med Gigi Fernandez) 
 Double kvinder – 1998 (sammen med Martina Hingis)
  Wimbledon:
 Double kvinder – 1989 (sammen med Helena Suková)
 Mixed-double – 1989 (sammen med Jim Pugh)
 Double kvinder – 1990 (sammen med Helena Suková)
 Double kvinder – 1995 (sammen med Arantxa Sanchez Vicario)
 Single kvinder – 1998 (hun beseiret Nathalie Tauziat med 6-4, 7-6 i finalen)
 Double kvinder – 1998 (sammen med Martina Hingis)
  US Open:
 Mixed-double – 1988 (sammen med Jim Pugh)
 Double kvinder – 1994 (sammen med Arantxa Sanchez Vicario)
 Double kvinder – 1997 (sammen med Lindsay Davenport) 
 Double kvinder – 1998 (sammen med Martina Hingis)

Tennisspillere fra Tjekkiet
Personer fra Brno
Vindere af Wimbledon 
Vindere af US Open (tennis) 
Vindere af Australian Open 
Vindere af French Open
Marselisborg Havn

Marselisborg Havn eller Marselisborg Lystbådehavn er en lystbådehavn i Aarhus. Havnen har plads til 450 lystbåde.

Historie 
I begyndelsen af 1980'erne blev trafikhavnen i Aarhus udbygget. I den forbindelse blev der etableret en lang mole ud i bugten til beskyttelse af trafikken, og området mellem den nye mole og Tangkrogen blev en opfyldning påbegyndt. Derved opstod en lagune yderst ved molen, og der begyndte mange bådejere at lægge deres både, idet der i det eksisterende anlæg var fyldt godt op med fritidsbåde.

Den planlagte opfyldning truede nu med at eliminere det uformelle oplægningsområde for lystfartøjer, og de bådejere, der brugte området, stiftede en forening for at kunne forhandle med kommunen. På et møde i maj 1982 blev Marselisborg Havneforening stiftet. Foreningen havde som det første held til at få stoppet den resterende opfyldning på havbunden, og dernæst gik man i samarbejde med især kommunen i gang med at planlægge en egentlig havn. Efter forskellige forhindringer barslede foreningen med et projekt for en havn med tre afsnit i april 1984. I slutningen af det følgende år forelå en lokalplan for området med plads til den nye lystbådehavn, og foreningens medlemmer havde tegnet sig for et betragteligt antal bådepladser, blandt andet var hele første afsnits 160 pladser solgt.

Byggeriet blev påbegyndt i januar 1986 med flere flydebroer samt enkelte bygninger (kiosk, toilet), og 24. maj samme år blev den første standerhejsning afholdt. I de følgende år blev havnen udvidet, og der en fuldtidshavnemester blev ansat. Der blev etableret en ny sejlsportsklub, Marselisborg Sejlklub.

Efterhånden er der opført en række større bygninger på havnen, så der nu er flere restauranter, proviantbutikker samt forskellige liberale erhvervslejemål.

I 2015 blev planer for en stor udvidelse af havnen offentliggjort. Projektet skal udvide kapaciteten med 500 bådpladser, hvilket er mere end en fordobling fra den nuværende. Efter planen skal udvidelsen stå færdig i 2020.

Referencer

Eksterne henvisninger 

Havnens hjemmeside

Havne i Danmark
Aarhus
Ålen Station

Ålen Station (Ålen stasjon eller Ålen stoppested) er en jernbanestation på Rørosbanen, der ligger i Holtålen kommune i Norge. Stationen består af et spor og perron med et læskur. Der er udsigt over Gauldalen omkring elven Gaula fra stationen.

Stationen blev oprindeligt oprettet som læsseplads 11. marts 1901. I 1905 blev der etableret et trinbræt, der blev opgraderet til holdeplads omkring 1915. Oprindeligt hed den Aalen, men 1. januar 1921 skiftede den navn til Ålen. Den blev nedgraderet til trinbræt igen 2. november 1921.

Den første bygning på stationen var et venteskur fra 1907, der senere blev revet ned. En bygning fra 1914 brændte 14. november 1941. I 1942 opførtes en bygning efter tegninger af Bjarne Friis Baastad ved NSB Arkitektkontor. Den blev revet ned i 2000.

Litteratur

Eksterne henvisninger 

Stationer på Rørosbanen
Etableret i 1901
Jernbanestationer i Trøndelag
Haltdalen Station

Haltdalen Station (Haltdalen stasjon) er en jernbanestation på Rørosbanen, der ligger ved Haltdalen i Holtålen kommune i Norge. Stationen består af krydsningsspor, et par sidespor, to perroner og en stationsbygning i rødmalet træ med ventesal.

Stationen åbnede 16. januar 1877 sammen med strækningen mellem Røros og Singsås. Oprindeligt hed den Holtaalen, men den skiftede navn til Holtålen i april 1921 og til Haltdalen 1. januar 1938.

Stationsbygningen, der er af Hvalstad-typen, blev opført til åbningen i 1877 efter tegninger af jernbanearkitekten Georg Andreas Bull. I 1950'erne blev bygningen udvidet kraftigt med udvidelser i både bredden og højden. Stationen er stadig bemandet af Bane Nor for trafikstyring, men der er ikke billetsalg.

Litteratur

Eksterne henvisninger 

Stationer på Rørosbanen
Etableret i 1877
Jernbanestationer i Trøndelag
Langlete Station

Langlete Station (Langlete stasjon) er en jernbanestation på Rørosbanen, der ligger i Holtålen kommune i Norge. Stationen består af et spor, en perron med et læskur og en lille parkeringsplads. Stationen ligger lige ved Riksvei 30.

Stationen åbnede 16. januar 1877 sammen med strækningen mellem Røros og Singsås. Oprindeligt hed den Langlete ligesom i dag, men fra 1891 til april 1921 hed den Langletet. Den blev nedgraderet til trinbræt 1. maj 1958. 24. oktober 2009 blev den flyttet fra punktet 463,01 km til 463,77 km, så den kunne komme til at ligge på en lige strækning og få en længere perron.

Stationsbygningen blev opført til åbningen i 1877 efter tegninger af Peter Andreas Blix. Den blev revet ned i 1985. I sin tid havde stationen også remise og drejeskive. Lokomotiverne, der hjalp togene på stigningerne videre op til Tyvold, var stationeret her.

Litteratur

Eksterne henvisninger

Noter 

Stationer på Rørosbanen
Etableret i 1877
Jernbanestationer i Trøndelag
(46610) Bésixdouze

(46610) Bésixdouze, også kendt under den oprindelige midlertidige betegnelse 1993 TQ1, er en asteroide der bevæger sig i den indre del af asteroidebæltet. Det franske navn oversættes til dansk som Besekstolv. B612 er navnet på den fiktive asteroide som Den lille prins (et eventyr af Saint-Exupéry) boede på. Den virkelige asteroide blev opdaget den 15. oktober 1993 af de to japanske amatørastronomer Kin Endate og Kazuro Watanabe.

Bésixdouze kredser om Solen i en afstand på ml. 1,9 - 2,7 AE. Den er 3 år og lidt over 4 måneder (1.249,2 døgn) om et omløb og bevæger sig i et plan med en banehældning på 2,4° fra ekliptika. Asteroiden kræver et teleskop for at kunne ses, da den har en absolut størrelsesklasse på 15,4.

Navnet er valgt efter uafhængige forslag fra F. Hémery og J. Grygar. Som kuriosum kan nævnes at navngivne asteroiders fortløbende serienummer, i dette tilfælde 46610, bliver til B612 hvis det skrives i hexnotation.

Se også 
 (2578) Saint-Exupéry

Kilder 
 JPL - Solar System Dynamics, JPL, 7. nov. 2017. Hentet 20. nov. 2017

Besixdouze, (46610)
Man on the Moon (sang)

"Man on the Moone" er en sang af det alternative rockband R.E.M., og den blev udgivet som den anden single fra deres album Automatic for the People fra 1992. Teksten blev skrevet af forsangeren Michael Stipe, og musikken blev skrevet af trommeslager Bill Berry og guitarist Peter Buck, og sangen er krediteret til hele bandet som alle deres øvrige sange. Sangen blev godt modtaget af kritikerne, og den toppede som nummer 30 Billboard Hot 100 og som nummer 18 på UK Singles Chart. Det er en af R.E.M.'s mest populære sange og den blev inkluderet på opsamlingsalbummene In Time: The Best of R.E.M. 1988–2003 og Part Lies, Part Heart, Part Truth, Part Garbage 1982–2011.

Teksten er en hyldest til komiker og performer Andy Kaufman, og den indeholder adskillige referencer til hans karriere, inklusive hans Elvis-imitation, wrestling, og filmen My Breakfast with Blassie. Sangens titel og omkvæd refererer til konspirationsteorier om månelandingen som en hentydning til rygter om at Kaufmans død i 1984 blev forfalsket. Sangen gav navn til Miloš Formans film baseret på Kaufmans liv, og den blev brugt i filmen og var med på soundtracket.

Spor 
Alle sange er skrevet af Bill Berry, Peter Buck, Mike Mills og Michael Stipe medmindre andet er noteret.

US 7", kassettebånd og CD single
 "Man on the Moon" – 5:12
 "New Orleans Instrumental #2" – 3:48

UK "collector's edition" CD single
 "Man on the Moon" – 5:12
 "Fruity Organ" – 3:26
 "New Orleans Instrumental #2" – 3:48
 "Arms of Love" (Robyn Hitchcock) – 3:35

DE 12" og CD maxi-single
 "Man on the Moon" (edit) – 4:39
 "Turn You Inside-Out" – 4:15
 "Arms of Love" (Hitchcock) – 3:35

UK og DE 7" og kassettebånd 
 "Man on the Moon" (edit) – 4:39
 "Turn You Inside-Out" – 4:15

Hitlister

Referencer 

Sange fra 1992
R.E.M. sange
Ladies' Code

Ladies' Code (hangul: 레이디스 코드) er en sydkoreansk pigegruppe oprettet 2013 af Polaris Entertainment.

Gruppen bestod oprindeligt af fem medlemmer men består nu af de tre medlemmer Sojung, Ashley og Zuny.

Historie

Bad Girl 
Gruppen gjorde sin debut med "Bad Girl" den 7. marts 2013 i programmet M Countdown, og samme dag blev deres første album CODE#01 udgivet. "Bad Girl" nåede en 34 plads på Gaon Chart, og sangens musikvideo nåede mere end en million visninger på Youtube.

Hate You 
Den 6. august 2013 gjorde gruppen comeback med sin nye singel "Hate You". Samtidig fik den sin første reklamekontrakt om at blive modeller i en reklamefilm for Pepsi. "Hate You" debuterede på en 13 plads på Gaon Chart den 10. august, og videoen nåede mere end en million visninger på Youtube.

Pretty Pretty 
Den 20. august 2013 kom det frem, at gruppen inden for kort tid ville udgive sit andet minialbum CODE#02, samt den nye single "Pretty Pretty". I forhold til den kort tid før udgivne "Hate You" havde det nye materiale et lysere koncept. Teaserbilleder forud for udgivelsen påmindede til vis grad om Ailees hitsang "I'll Show You". Den første teaservideo offentliggjordes den 28. august og antydede, at det ville være en tempomelodi. Den første teaser for musikvideoen til "Pretty Pretty" blev offentliggjort den 1. september, og hele videoen havde premiere den 4. september. Videoen blev set mere end en million gange på Youtube. Den mandlige sanger, som medvirker i sangen, er Yang Dong-geun. Det nye minialbum udkom dagen efter den 5. september og var produceret af Super Changddai, som tidligere også havde stået for gruppens debutsingle "Bad Girl". Pladen indeholder totalt 5 sange og inkluderer både "Hate You" og "Pretty Pretty", samt den en instrumental version af sidstnævnte sang. Også to nye sange med titlerne "Polaris Club" og "I'm Fine Thank You" findes med på albumet. Gruppen gjorde sin første liveoptræden efter sit comeback med "Pretty Pretty" den 5. september i M! Countdown. De fortsatte med at markedsføre singlen ved optrædender i Music Bank den 6. september, Show! Music Core den 7. september og Inkigayo den 8. september. Den uge, som sluttede den 7. september, nåede "Pretty Pretty" en 34 plads på Gaon Charts singleliste og CODE#02 en 14 plads på Gaon Charts albumliste.

Bilulykke 
Den 3. september 2014 døde Go Eunbi (EunB) efter en bilulykke, og fire dage efter, den 7. september 2014, døde også Rise efter at have gennemgået flere operationer. Begivenheden medførte et længere afbræk i gruppens karriere, men det blev besluttet af fortsætte med de tilbageværende medlemmer.

Medlemmer

Nuværende

Diskografi

Album

Singler

Noter

Eksterne henvisninger 
 Artistinformation och diskografi på MelOn
 Ladies' Code på Youtube (officiell)

Musikgrupper fra Sydkorea
Etableret i 2013
Antoine Yvon Villarceau

Antoine-François-Joseph Yvon Villarceau (født 15. januar 1813 i Vendôme, død 23. december 1883 i Paris) var en fransk astronom og matematiker.

Villarceau rejste som Saint-Simonist til Ægypten sammen med Enfantin, men vendte 1837 tilbage til Paris. Han studerede matematik ved École Centrale, ansattes i 1846 ved observatoriet i Paris, blev 1855 medlem af Bureau des longitudes og 1867 medlem af akademiet i Paris. Villarceau har hovedsagelig beskæftiget sig med problemer vedrørende den teoretiske astronomi; således har han fra 1849 i Paris-akademiet meddelt en række afhandlinger vedrørende beregningen af dobbeltstjernebaner. I Annales de l'Observatoire de Paris, bind III (Paris 1857) offentliggjorte han afhandlingen: Détermination des orbites des planètes et des comètes og anvendte sin heri fremstillede metode, der i princippet er den samme, som Laplace havde anvendt i løsningen af det samme problem, til beregning af elementerne for adskillige af de små planeter. Han var den første, der påviste, at d'Arrests komet var periodisk, og den blev fundet igen på Cap efter Villarceaus efemeride. Foruden astronomiske afhandlinger, hvis tal er over 100, har han publiceret enkelte mekaniske, som Arches de ponts (Paris 1882), konstrueret ækvatorialer, meridianinstrumenter, undersøgt gang og kompensation af kronometre (Annales de l'Observatoire, bind VII) og bestemt længden af en hel del punkter i Frankrig i forhold til Paris (bind VIII og IX). Sammen med Aved de Magnac har han skrevet: Nouvelle navigation astronomique (Paris 1877).

Kilder 

  

Astronomer fra Frankrig
Matematikere fra Frankrig
Medlemmer af Académie des sciences
Faglitterære forfattere fra Frankrig
Fransksprogede forfattere
Franskmænd i 1800-tallet
Kate Upton

Katherine Elizabeth Upton (født 10. juni 1992) er en amerikansk model og skuespiller, bedst kendt for sine optrædener i Sports Illustrated Swimsuit Issue. Upton blev kåret som Rookie of the Year efter sin første optræden i 2011 og var forsidemodel for magasinet i både 2012, 2013 og 2017. Hun prydede også forsiden på Vanity Fairs 100-års-jubilæumsnummer. Upton har dertil medvirket i filmene Tower Heist (2011) og Den Anden Kvinde (2014).

Eksterne henvisninger 
 

Skuespillere fra Florida
Modeller fra USA
Félicien de Saulcy

Louis Félicien Joseph Caignart de Saulcy (født 19. marts 1807 i Lille, død 4. november 1880 i Paris) var en fransk numismatiker og orientalist. 

Saulcy optoges 1826 i École Polytechnique, blev artilleriofficer i Metz, hvor han 1838 blev lærer i mekanik på kadetskolen. Fra en meget ung alder nærede han stor interesse for mønter og oldsager, samlede selv og erhvervede sig tidlig dybtgående kundskaber i numismatikken. Allerede som ung løjtnant vandt han akademiets pris for sin Essai sur la classification des suites monétaires byzantines (1836), der snart fulgtes af forskellige andre arbejder over spanske, franske, lothringske, galliske, puniske, jødiske, arabiske og seleukidiske, ligesom også over korsfarernes mønter. Efter et besøg, hertugen af Orléans havde aflagt i Metz, kaldtes Saulcy til Paris, hvor han 1842 blev forstander for Artillerimuseet og samme år medlem af Académie des inscriptions, som anerkendelse af hans fortjenester af numismatikken. Da Paul-Émile Botta i Assyrien havde opdaget talrige assyriske kileindskrifter, kastede Saulcy sig over decifreringen af disse tegn, ligesom han også søgte at finde ud af den ægyptiske demotiske skrift. De skrifter, han udgav om disse spørgsmål, førte dog ikke videnskaben synderlig videre, om de end lettede vejen for hans efterfølgere. For Østerlandene, især det hellige land, nærede han levende interesse og besøgte dem oftere. I forbindelse med disse rejser og talrige derhen hørende undersøgelser står hans Voyage autour de la Mer Morte et dans les terres bibliques (2 bind, 1852—54); Voyage en Terre-Sainte (1865), Jérusalem (1881), Histoire de l'Art judaïque (1858), Recherches sur la Numismatique judaïque (1854), Numismatique de la Terre-Sainte (1874), Les derniers jours de Jérusalem (1866), Histoire d'Hérode, roi des Juifs (1867), Sept siècles de l'histoire judaïque (1874) og Histoire des Machabées (1880). I 1859 blev Saulcy af Napoleon III udnævnt til senator; i 1856 ledsagede Saulcy prins Napoleon, kejserens fætter, på dennes rejse til Skandinavien, Island og Grønland.

Kilder 

 

Orientalister fra Frankrig
Numismatikere
Museumsfolk fra Frankrig
Medlemmer af Académie des inscriptions et belles-lettres
Faglitterære forfattere fra Frankrig
Fransksprogede forfattere
Franskmænd i 1800-tallet
Personer fra Lille
Adrien Prévost de Longpérier

Henri Adrien Prévost de Longpérier (født 21. september 1816 i Paris, død 14. januar 1882 sammested) var en fransk arkæolog.

Longpérier blev 1836 medhjælper ved statens møntsamling i Paris og 1847 konservator ved antiksamlingen i Louvre, organiserede her den assyriske og siden den ægyptiske samling, ligesom også de 
amerikanske samlinger. I 1854 blev Longpérier medlem af Instituttet. I 1861 overdroges det ham at modtage og organisere samlingen Campana, som Napoleon III havde købt (Musée Napoléon III). I 1870 tog han sin afsked. I 1867 og 1878 havde han væsentlig del i ordningen af den retrospektive afdeling, kunstgenstande og lignende, på verdensudstillingerne. Han har skrevet Essai sur les médailles de la dynastie Sassanide (1840), Antiquités de la Perse (1883), Documents numismatiques à l'histoire des Arabes d'Espagne (1851), Le Musée Napoleon III (1864—74), foruden talrige afhandlinger i videnskabelige tidsskrifter. De er alle samlede i hans af Gustave Schlumberger udgivne Œuvres (7 bind, 1873—87). I indledningen hertil har denne beskrevet hans liv.

Kilder 

  

Arkæologer fra Frankrig
Medlemmer af Académie des inscriptions et belles-lettres
Faglitterære forfattere fra Frankrig
Fransksprogede forfattere
Franskmænd i 1800-tallet
Personer fra Paris
Nikaya

Nikaya er et begreb på sanskrit og pali som betyder "gruppe" eller "samling". Begrebet anvendes primært på to måder: for at referere til nogen af de mange sutrasamlinger (tekstsamlinger) indenfor buddhismen, især de tekstsamlinger som findes i palikanonen. Udtrykket bruges også som en erstatning for hinayana, for at referere til de 18 specialiseringer af buddhismen som fandes i Indien.

Se også
Palikanonen
Hinayana

Referencer

Noter

Trykte kilder 

Buddhisme
Hana-bi - Blomster og ild

Hana-bi - Blomster og ild er en japansk dramafilm fra , filmen er instrueret af Takeshi Kitano og med Takeshi Kitano, Kayoko Kishimoto, Ren Osugi og Susumu Terajima i hovedrollerne.

Medvirkende 
 Takeshi Kitano som Yoshitaka Nishi
 Kayoko Kishimoto som Miyuki
 Ren Osugi som Horibe
 Susumu Terajima som Nakamura
 Tetsu Watanabe som Tesuka
 Hakuryu som Yakusa Lejemorder
 Yasuei Yakushiji som Kriminel
 Taro Istumi som Kudo
 Kenichi Yajima som Doktor
 Makoto Ashikawa som Tanaka

Eksterne henvisninger 
 

Film fra 1997
Film fra Japan